ΓΡΑΠΤΗ ΕΡΩΤΗΣΗ E-3334/01

υποβολή: Erik Meijer (GUE/NGL) προς την Επιτροπή

(30 Νοεμβρίου 2001)

Θέμα: Η παραγωγή οπωροκηπευτικών που έχουν μολυνθεί με φυτοφάρμακα και οι δυνατότητες να εμποδιστεί η διανομή τους σε άλλα κράτη μέλη

1. Γνωρίζει η Επιτροπή την έρευνα της ολλανδικής Υπηρεσίας Έγκρισης Τροφίμων σχετικά με την κατάσταση του τομέα κατά το έτος 2000 η οποία απέδειξε ότι από τα 2600 εξετασθέντα δείγματα οπωροκηπευτικών στα ολλανδικά καταστήματα περιείχαν 9,2 % περισσότερα φυτοφάρμακα από ότι επιτρέπει ο νόμος·

2. Γνωρίζει επίσης η Επιτροπή ότι η μόλυνση αυτή ήταν μικρότερη σχεδόν κατά το ήμισυ (4 %) στα εγχώρια προϊόντα αλλά ότι αντίθετα οι σοβαρότερεςπερβάσεις (έως και 50 %) παρατηρήθηκαν σε ιταλικά σταφύλια, γαλλικά μαρούλια, καθώς και σε πιπεριές και πορτοκάλια από την Ισπανία, τούτο δε παρά το γεγονός ότι μέρος των προϊόντων αυτών είχε ήδη ελεγχθεί και καταστραφεί προτού φθάσει στην αγορά·

3. Πώς κρίνει η Επιτροπή αφενός το αίτημα του ολλανδικού ιδρύματος Φύση και Περιβάλλον, καθώς και της Ένωσης για την Προστασία του Περιβάλλοντος που ζητούν από την κυβέρνηση και τους διανομείς να ελέγχουν σε πρόωρο στάδιο και να καταστρέφουν τα εν λόγω μολυσμένα τρόφιμα, προτού φθάσουν στον καταναλωτή, αφετέρου δε τη συμβουλή της Ένωσης Καταναλωτών και περιβαλλοντικών οργανώσεων προς τους καταναλωτές να τρων μόνο οπωροκηπευτικά βιολογικής καλλιέργειας·

4. Με ποιον τρόπο μπορεί να εμποδίσει η Επιτροπή το να παράγονται στο μέλλον εντός της ΕΕ τέτοια μολυσμένα τρόφιμα·

5. Με ποιον τρόπο μπορούν τα κράτη μέλη της ΕΕ να εμποδίσουν στο πλαίσιο της κοινής αγοράς τις εισαγωγές, από τα κράτη μέλη με λιγότερο αυστηρή νομοθεσία, μολυσμένων οπωροκηπευτικών που προκαλούν ασθένειες και συνεπάγονταιψηλό κόστος για έγκαιρη ανίχνευση και καταστροφή·

6. Με ποιον τρόπο και από πότε θα μπορούν οι καταναλωτές να είναι βέβαιοι ότι τα οπωροκηπευτικά που παράγονται και διανέμονται εντός της ΕΕ εν θα περιέχουν πλέον απαράδεκτες ποσότητες τοξικών ουσιών·

Πηγή: Η ολλανδική εφημερίδα De Volkskrant της 2ας Νοεμβρίου 2001.

Απάντηση του κ. Byrne εξ ονόματος της Επιτροπής

(4 Φεβρουαρίου 2002)

1. Η Επιτροπή εξέτασε την έκθεση ελέγχου το 2000 των Κάτω Χωρών και παρατήρησε ότι στην ολλανδική έκθεση δεν ελήφθησαν τυχαία όλα τα δείγματα και ότι πολλά από αυτά τα δείγματα είχαν επιλεχθεί από συνδυασμούς προϊόντων φυτοφαρμάκων για τα οποία αναμενόταν ότι θαπήρχαν παραβάσεις, λόγω π.χ. προγενέστερων παραβάσεων. Η δειγματοληψία και η ανάλυση είναι πολυδάπανες και είναι δικαιολογημένο να εφαρμόζεται μια αποτελεσματική στρατηγική δειγματοληψίας για την αποκάλυψη όσο το δυνατόν περισσότερων παραβάσεων εις βάρος της αντιπροσωπευτικότητας του δείγματος. Για την απόκτηση αντιπροσωπευτικής εικόνας η Επιτροπή διοργανώνει ετησίως συντονισμένες δραστηριότητες ελέγχου. Από τα αποτελέσματα αυτών των ελέγχων μπορεί να συμπεράνει ότι κάθε χρόνο 3-4 % των δειγμάτων παρουσιάζουνπερβάσεις των νομίμων ορίων για κατάλοιπα φυτοφαρμάκων (ανώτατα όρια καταλοίπων — MRL) στα τρόφιμα της ευρωπαϊκής αγοράς.

2. Στις περισσότερες εθνικές εκθέσεις από τα κράτη μέλη, τα επίπεδα καταλοίπων σε φυτοφάρμακα στην εγχώρια παραγωγή είναι χαμηλότερα από τα αυτά των εισαγόμενων προϊόντων. Τα κράτη μέλη δεν έχουν δώσει μέχρι τώρα εξήγηση για αυτό στην Επιτροπή.

3. Η Επιτροπή κρίνει ότι τα ανώτατα όρια καταλοίπων (MRL) πρέπει να τηρούνται αλλά δεν νομίζει ότι τα προϊόντα στα οποίαπερβαίνονται τα MRL δεν πρέπει να καταστρέφονται αυτόματα επειδή δεν είναι επικίνδυνα όλα τα προϊόντα αυτού του είδους και ενδέχεται ναπάρχουν άλλες μέθοδοι επεξεργασίας, χειρισμού ή διάθεσης που θα μπορούσαν να χρησιμοποιηθούν ανάλογα με την περίπτωση, ιδίως ότανπάρχει κίνδυνος για τον καταναλωτή. Ωστόσο, όταν θίγει τηνγεία του καταναλωτή, τότε είναι σαφές ότι τέτοιου είδους προϊόντα δεν μπορούν να καταναλωθούν. Με την παρακίνηση των καταναλωτών να τρων μόνον προϊόντα βιολογικής καλλιέργειας μπορεί να δημιουργηθεί η εντύπωση ότι τα προϊόντα που παράγονται νόμιμα αλλά με άλλες μεθόδους είναι κατά κάποιο τρόπο ανασφαλή και μπορεί επίσης να δημιουργήσει και προβλήματα στην αγορά λόγω της περιορισμένης προσφοράς βιολογικών προϊόντων. Εφόσον είναι γνωστά τα πλεονεκτήματα για τηνγεία της διατροφής με φρέσκα φρούτα και λαχανικά, πρέπει να εξεταστούν εκ των προτέρων πολύ προσεκτικά τυχόν μέτρα που ενδέχεται να μειώσουν την κατανάλωσή τους. Συνεπώς η Επιτροπή δεν συμφωνεί με την άποψη των οργανώσεων των καταναλωτών στο θέμα αυτό και είναι της γνώμης ότι τα προϊόντα που παράγονται τόσο με συμβατικό ή με βιολογικό τρόπο είναι ασφαλή για τον καταναλωτή και ότι τα καθιερωμένα μέτρα ελέγχου αποβλέπουν στο να εξασφαλιστεί η συνεχής ασφάλεια και των δύο τύπων παραγωγής.

4. Η Επιτροπή εξετάζει αυτή τη στιγμή την ασφάλεια όλων των δραστικών ουσιών των φυτοφαρμάκων καιπέβαλε σχετική έκθεση στο Κοινοβούλιο και στο Συμβούλιο(1). Η έκθεση περιλαμβάνει ιδέες για την ενίσχυση των καθιερωμένων μέτρων ελέγχου και με βάση τις αντιδράσεις του Συμβουλίου και του Κοινοβουλίου στην έκθεση αυτή, η Επιτροπή σκοπεύει να προτείνει την τροποποίηση της αντίστοιχης οδηγίας.

5. Τα κράτη μέλη μπορούν να εμποδίσουν την εμπορία προϊόντων που περιέχουνπερβολικά κατάλοιπα δαπανώντας περισσότερους πόρους στην παρακολούθηση και στη δειγματοληψία και με πιο συγκεκριμένα και αποτελεσματικά δείγματα σε όλα τα στάδια της αλυσίδας παραγωγής.

6. Υπάρχει ήδη αξιόλογο νομοθετικό πλαίσιο που εξασφαλίζει την προστασία των καταναλωτών. Ωστόσο, η κατάχρηση φυτοφαρμάκων από τους παραγωγούς δεν μπορεί ποτέ να αποκλειστεί και αυτό είναι ο λόγος γιατί χρειάζονται μέτρα παρακολούθησης και ελέγχου. Τα κράτη μέλη είναι αρμόδια για την παρακολούθηση και την επιβολή κυρώσεων.

(1) COM(2001)444 τελικό.